**SIARAN MEDIA**

**HARI INOVASI 2018**

**JABATAN KEBAJIKAN MASYARAKAT**

Selaras dengan konsep peningkatan budaya inovasi dalam perkhidmatan awam, Jabatan Kebajikan Masyarakat (JKM) sentiasa menggalakkan dan menerapkan budaya inovasi di kalangan warga kerjanya sejak tahun 1994 lagi.

Objektif penganjuran program ini adalah untuk:

1. memupuk budaya kreatif dan inovatif melalui kerja berpasukan di semua peringkat ke arah budaya kerja cemerlang;
2. menyediakan ruang dan peluang kepada warga kerja JKM menghasilkan sesuatu yang produktif dan inovatif bagi meningkatkan kesejahteraan kumpulan sasar;
3. menggalakkan persaingan yang sihat di kalangan warga kerja JKM sebagai satu amalan pengurusan JKM; dan
4. mengenal pasti ruang penambahbaikan sistem pengurusan kualiti dan penyampaian perkhidmatan JKM.

Pada 2 Oktober hingga 3 Oktober 2018 di Pusat Latihan Perindustrian dan Pemulihan (PLPP) Bangi, Selangor; seramai 287 warga kerja JKM telah membentangkan 59 buah projek inovasi dalam Konvensyen Kumpulan Inovatif dan Kreatif (KIK).

Kemuncak kepada KIK tersebut adalah Hari Inovasi JKM 2018 yang diadakan pada 4 Oktober 2018 untuk memberi pengiktrafan dan penghargaan kepada semua warga kerja yang terlibat. Majlis tersebut telah dirasmikan oleh YBrs. Haji Mohd Fazari bin Haji Salleh, Ketua Pengarah Kebajikan Masyarakat; dan beliau telah menyampaikan anugerah kepada semua pemenang pada malam tersebut. Sebanyak enam (6) kategori Anugerah Inovasi yang dipertandingkan dan pemenang bagi sesi 2018 adalah seperti berikut:

|  |  |  |  |
| --- | --- | --- | --- |
| **Bil** | **Anugerah** | **Pemenang** | |
| 1. | Anugerah Inovasi Pengurusan Kewangan (AIPK) | Johan | Pejabat Kebajikan Masyarakat Daerah (PKMD) Kuala Kangsar, Perak |
| Naib Johan | Jabatan Kebajikan Masyarakat Negeri (JKMN) Kelantan |
| Ke-3 | Rumah Ehsan (RE) Dungun, Terengganu |
| 2. | Anugerah Inovasi Pengurusan Perhubungan Pelanggan (AI3P) | Johan | Pejabat Kebajikan Masyarakat Daerah (PKMD) Kuala Langat, Selangor |
| Naib Johan | Pejabat Kebajikan Masyarakat Daerah (PKMD) Kulim, Kedah |
| Ke-3 | Pejabat Kebajikan Masyarakat Daerah (PKMD) Kuala Terengganu, Terengganu |
| 3. | Anugerah Inovasi Teknologi Maklumat dan Komunikasi (AIICT) | Johan | Pejabat Kebajikan Masyarakat Jajahan (PKMJ) Kota Bharu, Kelantan |
| Naib Johan | Pejabat Kebajikan Masyarakat Daerah (PKMD) Hulu Terengganu, Terengganu |
| Ke-3 | Pejabat Kebajikan Masyarakat Daerah (PKMD) Padang Terap, Kedah |
| 4. | Anugerah Inovasi Pengurusan Institusi Kebajikan (AIPIK) | Johan | Pusat Latihan Perindustrian Dan Pemulihan (PLPP) Bangi, Selangor |
| Naib Johan | Sekolah Tunas Bakti (STB) Telok Air Tawar, Pulau Pinang |
| Ke-3 | Taman Sinar Harapan (TSH) Jitra, Kedah |
| 5. | Anugerah Inovasi Sosial (AIS) | Johan | Pejabat Kebajikan Masyarakat Bahagian (PKMB) Samarahan, Sarawak |
| Naib Johan | Pejabat Kebajikan Masyarakat Daerah (PKMD) Segamat, Johor |
| Ke-3 | Pejabat Kebajikan Masyarakat Daerah (PKMD) Pendang, Kedah |
| 6. | Konvensyen Kumpulan Inovatif dan Kreatif (KIK) | Johan | Pejabat Kebajikan Masyarakat Daerah (PKMD) Marang, Terengganu |
| Naib Johan | Rumah Seri Kenangan (RSK) Taman Kemumin, Kelantan |
| Ke-3 | Pejabat Kebajikan Masyarakat Daerah (PKMD) Port Dickson, Negeri Sembilan |
| 7. | Johan Keseluruhan | JKM Negeri Kelantan | |